  Виталий Пронин Ужрадэ трос калык люкаськиз. Расиф Зарифьянович учкисьёсты шумпоттӥз выль ужъёсыныз. Башкортостанысь Янаул ёросысь Максим гурт  дуннелы кузьмаз  Расиф Батыршинэз. Со суредась луиз. Табере та художниклэн ужъёсызъя Максим гуртэз но дунъяло, данъяло.Пичи дырысеныз Расиф улэ Ижевскын. Нош дор палъёссэ ноку уг вунэты. «Камсьӧр удмуртъёс» огазеяськонэ но мылысь-кыдысь ветлэ.Расиф Зарифьянович - Удмурт Элькунысь искусство удысысь дано ужась, Трокай Борисов нимо премилэн лауреатэз, профессор, кема аръёс ӵоже Удмурт кун университеты ужаз. Та вакытэ со Ижкарысь искусствоя 9 номеро школаын дышетэ. Алигес отын Расиф Батыршинлэн ужъёсыныз адӟытон усьтӥськиз. Тӥни озьы художник 65 арес тырмонэзлы учкисьёсыз азьын ортчем вакытэзлы аспӧртэм йылпумъян лэсьтӥз.Ужрадэ трос калык люкаськиз. Расиф Зарифьянович учкисьёсты шумпоттӥз выль ужъёсыныз. Тросэзлы кельшиз Менсадык Гарипов суредасьлэн портретэз. Отын Менсадык Гарипович улэп кадь адӟиське, кӧня ке мӧзмыт тусо, котыраз куке но асэныз кылдытэм образъёсыз. Анаезлэсь тусбуйзэ но Р. Батыршин туж умой быдэстэм. Шӧдӥське Расифлэн анайзэ гажамез, солэсь мӧзмемез.Расиф Батыршин - инкуазьлэн нылпиез. Солы котькуд сяська, писпу, шур яке ошмес дуно. росэзлы кельшиз Менсадык Гарипов суредасьлэн портретэз.- Одӥг художник но льӧмпу, сирень сяськаосты Расиф кадь чебер возьматыны уг быгаты, - эшез сярысь шуиз суредась Вячеслав Михайлов.Зэмзэ но, художниклэсь инкуазь суредъёссэ кема дыр ӵоже учкыны луоно, чебер интыос дорысь кошкем уг поты, мылкыд отчы куриське.- Кызьы спортсмен дугдылытэк сямен тренирокае ветлэ, озьы ик художник но  нуналлы быдэ маке но суреданы кулэ, - вераз Расиф Зарифьянович, адӟытонэз сӥё-дано усьтыку. - Сотэк ӟеч суредъёс уз пӧрме.                                                                   Ульфат Бадретдинов    